
DR.31.10.2018                                                                                                                            41                   

 
Tuan Yang di-Pertua: Yang Berhormat Jelutong. Saya ingat Yang Berhormat 

Jelutong lari daripada topik.  

Tuan Sanisvara Nethaji Rayer a/l Rajaji [Jelutong]: No, Tuan Yang di-Pertua.  

Dato’ Sri Bung Moktar bin Radin [Kinabatangan]: Terkeluar, terkeluar.  

Tuan Yang di-Pertua: Walau apa pun, sudah sampai pukul 1 ya.  

Dato’ Sri Haji Tajuddin bin Abdul Rahman [Pasir Salak]: Tuan Yang di-Pertua, 
Yang Berhormat Jelutong ini hendak cari gaduh kah? 

Tuan Yang di-Pertua: Kita sambung 2.30 nanti. 

Tuan Sanisvara Nethaji Rayer a/l Rajaji [Jelutong]: Tuan Yang di-Pertua, saya 
merujuk kepada Yang Berhormat Pasir Salak. 

Dato’ Sri Haji Tajuddin bin Abdul Rahman [Pasir Salak]: Tidak payah lah. 

Tuan Sanisvara Nethaji Rayer a/l Rajaji [Jelutong]: Ini kerana Yang Berhormat 
Pasir Salak dalam satu perhimpunan Melayu Bangkit telah mengeluarkan kenyataan. 

Dato’ Sri Bung Moktar bin Radin [Kinabatangan]: Tidak masuk. Tidak masuk lah. 
Bersambunglah. Terima kasih, terima kasih. 

Tuan Yang di-Pertua: Kita bersambung pukul 2.30 petang. 

 

 [Mesyuarat ditempohkan pada pukul 1 tengah hari] 

 [Mesyuarat disambung semula pada pukul 2.30 petang] 

[Timbalan Yang di-Pertua (Dato’ Mohd Rashid Hasnon) mempengerusikan 
Mesyuarat] 

Timbalan Yang di-Pertua [Dato’ Mohd Rashid Hasnon]:  Ahli-ahli Yang 
Berhormat, sila sambung jawapan-jawapan daripada Menteri.  

 

2.32 ptg. 

Timbalan Menteri Komunikasi dan Multimedia [Tuan Eddin Syazlee Shith]: 
Terima kasih, Tuan Yang di-Pertua. Saya meneruskan.  

Modus operandi penipuan yang sama juga dibuat— berkenaan Macau Scam tadi—
menggunakan khidmat pesanan ringkas (SMS) atau WhatsApp yang akan memperdayakan 
mangsa. Bagi menangani masalah ini, kementerian melalui SKMM telah bekerjasama 
dengan pihak PDRM, KPDNHEP dan BNM (Bank Negara Malaysia) dengan mengadakan 
perjumpaan berkala bagi membincangkan isu yang berkaitan. SKMM juga mengambil 
langkah proaktif dengan membantu pihak Bank Negara dengan menyekat akses pengguna 
di Malaysia ke laman web yang dikenal pasti mengandungi unsur penipuan serta 
menghubungi pihak pengendali yang bertanggungjawab untuk menurunkan laman yang 
berkenaan.  

Selanjutnya, pihak SKMM juga telah membangunkan sistem untuk diguna pakai 
oleh PDRM bagi permohonan berkaitan dengan maklumat yang boleh membantu siasatan 
polis. SKMM telah membentangkan cadangan kepada pihak PDRM untuk menyediakan 
akses kepada sistem aduan SKMM yang dikenali sebagai Rujuk Lain Agensi (RLA) yang 
membolehkan laporan polis yang diterima dirujuk kepada SKMM jika ia melibatkan bidang 
kuasa penguatkuasaan SKMM.  

Terkini, bagi menangani permasalahan penipuan melalui penyamaran seperti 
jenayah tipu panggilan Macau Scam, Love Scam, 419 Scam dan seumpamanya, satu 
pasukan petugas ataupun task force, dengan izin Tuan Yang di-Pertua, yang dianggotai oleh 
PDRM, SKMM dan BNM telah ditubuhkan. Pasukan ini diwujudkan bagi memperkasakan 
koordinasi bagi membolehkan gerak kerja pantas dalam menangani dan membanteras 
permasalahan penipuan. Pasukan ini juga turut beroperasi dengan kerjasama pihak 
penyedia perkhidmatan komunikasi serta pihak bank di Malaysia tertakluk di bawah seksyen 
420 Kanun Keseksaan di bawah bidang kuasa Polis Diraja Malaysia. 



Tuan Yang di-Pertua: Yang Berhormat Jelutong. Saya ingat Yang Berhormat Jelutong lari daripada topik. Tuan Sanisvara Nethaji Rayer a/l Rajaji [Jelutong]: No, Tuan Yang di-Pertua. Dato' Sri Bung Moktar bin Radin [Kinabatangan]: Terkeluar, terkeluar. Tuan Yang di-Pertua: Walau apa pun, sudah sampai pukul 1 ya. Dato' Sri Haji Tajuddin bin Abdul Rahman [Pasir Salak]: Tuan Yang di-Pertua, Yang Berhormat Jelutong ini hendak cari gaduh kah? Tuan Yang di-Pertua: Kita sambung 2.30 nanti. Tuan Sanisvara Nethaji Rayer a/l Rajaji [Jelutong]: Tuan Yang di-Pertua, saya merujuk kepada Yang Berhormat Pasir Salak. Dato' Sri Haji Tajuddin bin Abdul Rahman [Pasir Salak]: Tidak payah lah. Tuan Sanisvara Nethaji Rayer a/l Rajaji [Jelutong]: Ini kerana Yang Berhormat Pasir Salak dalam satu perhimpunan Melayu Bangkit telah mengeluarkan kenyataan. Dato' Sri Bung Moktar bin Radin [Kinabatangan]: Tidak masuk. Tidak masuk lah. Bersambunglah. Terima kasih, terima kasih. Tuan Yang di-Pertua: Kita bersambung pukul 2.30 petang. [Mesyuarat ditempohkan pada pukul 1 tengah hari] [Mesyuarat disambung semula pada pukul 2.30 petang] [Timbalan Yang di-Pertua (Dato' Mohd Rashid Hasnon) mempengerusikan Mesyuarat] Timbalan Yang di-Pertua [Dato' Mohd Rashid Hasnon]: Ahli-ahli Yang Berhormat, sila sambung jawapan-jawapan daripada Menteri. 2.32 ptg. Timbalan Menteri Komunikasi dan Multimedia [Tuan Eddin Syazlee Shith]: Terima kasih, Tuan Yang di-Pertua. Saya meneruskan. Modus operandi penipuan yang sama juga dibuat-- berkenaan Macau Scam tadi-- menggunakan khidmat pesanan ringkas (SMS) atau WhatsApp yang akan memperdayakan mangsa. Bagi menangani masalah ini, kementerian melalui SKMM telah bekerjasama dengan pihak PDRM, KPDNHEP dan BNM (Bank Negara Malaysia) dengan mengadakan perjumpaan berkala bagi membincangkan isu yang berkaitan. SKMM juga mengambil langkah proaktif dengan membantu pihak Bank Negara dengan menyekat akses pengguna di Malaysia ke laman web yang dikenal pasti mengandungi unsur penipuan serta menghubungi pihak pengendali yang bertanggungjawab untuk menurunkan laman yang berkenaan. Selanjutnya, pihak SKMM juga telah membangunkan sistem untuk diguna pakai oleh PDRM bagi permohonan berkaitan dengan maklumat yang boleh membantu siasatan polis. SKMM telah membentangkan cadangan kepada pihak PDRM untuk menyediakan akses kepada sistem aduan SKMM yang dikenali sebagai Rujuk Lain Agensi (RLA) yang membolehkan laporan polis yang diterima dirujuk kepada SKMM jika ia melibatkan bidang kuasa penguatkuasaan SKMM. Terkini, bagi menangani permasalahan penipuan melalui penyamaran seperti jenayah tipu panggilan Macau Scam, Love Scam, 419 Scam dan seumpamanya, satu pasukan petugas ataupun task force, dengan izin Tuan Yang di-Pertua, yang dianggotai oleh PDRM, SKMM dan BNM telah ditubuhkan. Pasukan ini diwujudkan bagi memperkasakan koordinasi bagi membolehkan gerak kerja pantas dalam menangani dan membanteras permasalahan penipuan. Pasukan ini juga turut beroperasi dengan kerjasama pihak penyedia perkhidmatan komunikasi serta pihak bank di Malaysia tertakluk di bawah seksyen 420 Kanun Keseksaan di bawah bidang kuasa Polis Diraja Malaysia.